- 2 ፂሞቶሳ
- ←
- 3
- →

3
ዉርሴꬃ ጋላሳቱዋን ሃናናው ዴዒያ ኢታ ዬዋቱዋ
1 ሺን ዉርሴꬃ ጋላሲ ዋዪሲያ ዎዲ ያናዋ ኣኬካ። 2 ኣዪሲ ጎፔ፥ ኣሳይ ባሬና ሲቂያዋንታ፥ ሻሉዋ ሲቂያዋንታ፥ ጬቄቲያዋንታ፥ ኣዪያዋንታ፥ ቦሪያዋንታ፥ ባሬና ዬሌዳዋንቶ ኣዛዜቴናዋንታ፥ ጋላቴናዋንታ፥ ጌሻቴꬃይ ባይናዋንታ፥ 3 ሲቁ ባይናዋንታ፥ ሲጌቴናዋንታ፥ ዚጊርሳንቻቱዋ፥ ባሬና ናጌናዋንታ፥ ኬኬናዋንታ፥ ሎዖባ ዶሴናዋንታ፥ 4 ኡባ ኤሪኬ ጊያዋንታ፥ ዲርቢያዋንታ፥ ኦቶሩዋን ሱጌቲያዋንታ፥ ቃሲ ፆሳፔ ኣꬂዴ፥ ኢሻሉዋ ዶሲያዋንታ ጊዳና። 5 ኡንቱንቱ ፆሳው ጎዪኒያዋ ማላቲኖ፤ ሺን ኣ ዎልቃ ካዴዲኖ። ሄዋንቱ ማላ ኣሳቱዋኮ ሺቆፓ።
6-7 ኣዪሲ ጎፔ፥ ኡንቱንቱፔ ኢቱ ኢቱ ኣሳ ጎሊያ ጌሊዴ፥ ናጋራይ ዴፄዳዋንታ፥ ዱማ ዱማ ኣሙዋን ሱጌቲያዋንታ፥ ኡባ ዎዴ ታማሪዴ፥ ቱማቴꬃ ኤራ ኣካናው ሙሌ ዳንዳዪቤና ዳቡራንቻ ማጫዋንታ ባሌꬂኖ። 8 ያኔሲኔ ያምባሬሲ * ያኔሲኔ ያምባሬሲ፡ ሃ ሱንꬃቱ ኤጫ ጫቁዋ ማፃፋን ባዋ። ሺን ጮራ ኣሳይ ጊያ ቆፋይ፥ «ሃዋንቱ ሙሴ ኢስራዔሊያ ኣሳ ጊብፄፔ ኬሲዴ ካሌꬃናው ቆፔዳ ዎዴ፥ ኣናና ኤቄቴዳ ሙሩኒያዋንታ» ያጊያዋና። ኬስ 7፡11፥ 12 ፄሊቴ። ሙሴ ዬዉዋ ጳልቆዋዳን፥ ሄዋዳን ቃሲ ሃዋንቱ፥ ሱሬ ቆፋይ ባይናዋንታ ኣማኑዋን ኩንዴዳዋንቱ፥ ቱማቴꬃባ ጳልቂኖ። ኬስ 7፡11 9 ሺን ያኔሳ ኤያቴꬃይኔ ያምባሬሳ ኤያቴꬃይ ቃሲ ቆንጬዳዋዳን፥ ኡንቱንቱ ኤያቴꬃይካ ኣሳ ኡባው ቆንጫና ዲራው፥ ኡንቱንቱ ካሴዋፔ ኣꬊዴ ዲጪኪኖ።
ዉርሴꬃ ዞሪያ
10 ሺን ኔኒ ታ ቲሚርቲያ፥ ታ ሃኖታኔ ታ ቆፋ፥ ታ ኣማኑዋኔ ታ ዳንዳያ፥ ታ ሲቁዋኔ ታ ጌንጩዋ፥ 11 ታ ዬዴሳኔ ታ ዋዪያ ቤዓዳ። ኣንፆኪያኔ፥ ኢቆኒዮኔኔ ሊስፂራ ጊያ ካታማቱዋን ታና ጋኬዳባኔ ታኒ ዳንዳዬዳ ዬዴሳ ኤራሳ። ጎዳይ ታና ሄ ኡባፔ ኣሼዳ። 12 ቱማቴꬃን ኪሪስቶሲ ዬሱሳን ፆሳ ማላቲዴ ዴዓናው ዶሲያ ኡባይ ዬዴርሴታና። 13 ሺን ኢታ ኣሳቱኔ ባሌꬂያዋንቱ ሃራቱዋ ባሌꬂዴኔ ባሬንቱ ሁጴው ባሊዴ፥ ካሴፔ ኢቲ ኢቲ ቢኖ።
14 ሺን ኔኒ ሄ ቱማቴꬃ ኦፔ ታማሬዴንቶኔ ኤራዴ፥ ኔኒ ታማሬዳዋኒኔ ኤሬዳዋን ሚናዴ ዴዓ። 15 ኔኒ ጉꬃ ናዓቴꬃፔ ዶማዴ ኪሪስቶሲ ዬሱሳ ኣማናዴ፥ ኣቶቴꬃይ ቤቲያ ኣꬌዳ ኤራ ኢማናው ዳንዳዪያ ጌሻ ማፃፋቱዋ ኤራዳ። 16-17 ፆሳ ማፃፋ ኡባን ፆሳ ኣያናይ ዴዔ። ቃሲ ሄ ማፃፋቱ ፆሳው ኦꬂያ ኣሳይ ኩሜንꬃኔ ሎዖ ኦሱዋ ኡባው ጊጌዳዋ ጊዳና ማላ፥ ቱማቴꬃ ታማሪሳናው፥ ባላ ሴራናው፥ ባዪዙዋ ሱሪሳናዉኔ ፂሎቴꬃ ዴዖ ዞሪያ ኢማናው ማዲኖ።

- 2 ፂሞቶሳ
- ←
- 3
- →

*3:8 ያኔሲኔ ያምባሬሲ፡ ሃ ሱንꬃቱ ኤጫ ጫቁዋ ማፃፋን ባዋ። ሺን ጮራ ኣሳይ ጊያ ቆፋይ፥ «ሃዋንቱ ሙሴ ኢስራዔሊያ ኣሳ ጊብፄፔ ኬሲዴ ካሌꬃናው ቆፔዳ ዎዴ፥ ኣናና ኤቄቴዳ ሙሩኒያዋንታ» ያጊያዋና። ኬስ 7፡11፥ 12 ፄሊቴ።

3:8 ኬስ 7፡11

© 2011 WBT