- 1 ቆሮንቶሳ
- ←
- 2
- →

2
ኑኒ ኪሪስቶሳ ካቃባ ማርካቴቶ
1 ታናዳን ኣማኒያዋንቶ፥ ታኒ ፆሳ ቱማቴꬃ ፁራ * ፆሳ ቱማቴꬃ ፁራ፡ ኢቲ ኢቲ ጌሻ ማፃፋ ቢሌꬃቱ፥ ፆሳባ ማርካቴꬃ፥ ያጊኖ። ሂንቴንቱሲ ኦዳናው ሂንቴንቱኮ ዬዳ ዎዴ፥ ꬎቃ ቃላኒኔ ኣꬌዳ ኤራቴꬃን ኦዳናው ያቤይኬ። 2 ኣዪሲ ጎፔ፥ ታኒ ሂንቴንቱና ዴዓዴ፥ ዬሱሲ ኪሪስቶሳፔኔ ቃሲ ማስቃሊያ ቦላ ሚሲማሪያን ꬊሼቲዴ ኢ ካቄቴዳዋፔ ኣቲን፥ ሃራባ ኤሬናዳን፥ ታ ቆፋ ቃቻዲ። 3 ታኒ ዳቡራኒኔ ያሻን ዳሮ ኮኮርሳን ሂንቴንቱና ዴዓዲ። 4 ታኒ ታማሪሲያዋኔ ኦዲያዋ ፆሳ ኣያናኒኔ ዎልቃን ቆንጪሳይፔ ኣቲን፥ ጪማ ጊዲዴ ኣꬌዳ ኤራቴꬃ ቃላና ጊዴና። 5 ሄዋ ዲራው፥ ሂንቴ ኣማኑ ፆሳ ዎልቃናፔ ኣቲን፥ ኣሳ ኣꬎ ኤራቴꬃን ዜምፒቤና።
ፆሳ ኣꬌዳ ኤራ
6 ኑኒ ኣያናን ዎዛናማቱዋ ጊዶን ኣꬎ ኤራቴꬃ ሃሳዬቶ። ሺን ሄዌካ ሃ ኣላሚያ ኣꬎ ኤራቴꬃ ጊዴና፤ ዎይ ሃ ኣላሚያ ሞዲያ ꬋዪያዋንቱ ኣꬎ ኤራቴꬃ ጊዴና። 7 ሺን ኑኒ ኦዲያ ኣꬎ ኤራቴꬃይ፥ ፆሳይ ካሴቲዴ፥ ጮራ ዎዲያፔ ካሴ ኑ ቦንቹዋሲ ዶሬዳ ኣሳፔ ጌሜዳ ኣ ፁራ ኣꬎ ኤራቴꬃ። 8 ሃ ኣላሚያ ሞዲያዋንቱፔ ኦኒኔ ሃ ኣꬎ ኤራቴꬃ ኤሪቤና። ኡንቱንቱ ኤሬዳዋ ጊዲንቶ፥ ቦንቾ ጎዳ ማስቃሊያ ቦላ ሚሲማሪያን ꬊሺዴ ካቂኪኖ። 9 ሺን ፆሳ ማፃፋይ፥
«ኦኒኔ ኣይፊያን ቤዒቤናዌ፥
ሃይꬃንካ ሲሲቤናዌ፥
ቃሲ ኦኒኔ ባሬ ዎዛናን ቆፒቤናዌ
ፆሳይ ባሬና ሲቂያዋንቱሲ ጊጊሴዳዋ»
ጊያዋዳን ኑኒ ሃሳዬቶ። ኢሳ 64፡4 10 ፆሳይ ባሬ ፁራ ዬዉዋ ባሬ ኣያናን ኑና ኤሪሴዳ፤ ኣዪሲ ጎፔ፥ ጌሻ ኣያናይ ፆሳባ ሃራይ ኣቶ ጌሜዳ ዬዉዋ ኡባ ቢዴ። 11 ኣዪሲ ጎፔ፥ ኣሳን ዴዒያ ኣሳ ኣያናፔ ኣቲን፥ ኣሳባ ኤሪያዌ ኦኔ? ሃዋዳንካ፥ ቃሲ ፆሳባ ፆሳ ኣያናፔ ኣቲን፥ ኦኒኔ ኤሬና። 12 ኑኒ ፆሳይ ኑሲ ኢሜዳባ ኡባ ኤራናው ኢ ኑሲ ዬዴዳ ኣያና ኣኬዶፔ ኣቲን፥ ኣላሚያ ኣያና ኣኪቤይኮ።
13 ኑኒ ኣያና ዬዉዋ † ኣያና ዬዉዋ፡ ጌሻ ኣያናይ ኢሜዳ ቃላ። ኣያና ዬዉዋና ጋꬂዴ፥ ጌሻ ኣያናይ ኑና ታማሪሴዳ ቃላን ሃዋ ሃሳዬቶፔ ኣቲን፥ ኣሳ ኣꬎ ኤራቴꬃይ ኑና ታማሪሴዳ ቃላን ሃሳዮኮ። 14 ሺን ጌሻ ኣያናይ ባይና ኣሳይ ፆሳ ኣያና ዬዉዋ ኣኬና፤ ኣዪሲ ጎፔ፥ ሄዌ ኣው ኤያቴꬃ። ዬዉ ጌሻ ኣያናን ፓጬቲያ ዲራው፥ ኢ ኤራናው ዳንዳዬና። 15 ሺን ጌሻ ኣያናይ ዴዒያ ኣሳይ ኡባባ ሻኬ፤ ሺን ኢ ባሬ ሁጴው ኦናኒኔ ሻኬቴና። 16 ኣዪሲ ጎፔ፥ ፆሳ ማፃፋይ፥
«ጎዳ ዎዛና ኤሪያዌ ኦኔ?
ኣ ዞራናው ዳንዳዪያዌ ኦኔ?»
ያጌ። ሺን ኑሲ ኪሪስቶሳ ዎዛናይ ዴዔ። ‡ ኑሲ ኪሪስቶሳ ዎዛናይ ዴዔ፡ ሃዋ ጉሳይ፥ ኑኒ ኪሪስቶሲ ቆፒያዋዳን ቆፔቶ ጉሳ። ኢሳ 40፡13

- 1 ቆሮንቶሳ
- ←
- 2
- →

*2:1 ፆሳ ቱማቴꬃ ፁራ፡ ኢቲ ኢቲ ጌሻ ማፃፋ ቢሌꬃቱ፥ ፆሳባ ማርካቴꬃ፥ ያጊኖ።

2:9 ኢሳ 64፡4

†2:13 ኣያና ዬዉዋ፡ ጌሻ ኣያናይ ኢሜዳ ቃላ።

‡2:16 ኑሲ ኪሪስቶሳ ዎዛናይ ዴዔ፡ ሃዋ ጉሳይ፥ ኑኒ ኪሪስቶሲ ቆፒያዋዳን ቆፔቶ ጉሳ።

2:16 ኢሳ 40፡13

© 2011 WBT